Okresná prokuratúra Bratislava III 
Vajnorská 47, 832 77 Bratislava 3

Sp. zn. : 2 Pv 33/12/1103	Bratislava III, 7.8.2012
EEČ : 2-10-108-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Bratislava III
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
Podľa § 220 ods. 1 písm. a./ b./ c./ Tr. poriadku

schvaľujem zmier

medzi

obv.XXXXX -  nar. XXXXX v XXXXX, r.č. XXXXX, trvale           
                                             bytom XXXXX, zamestnaný Immocap Group 
                                              s.r.o. XXXXX,

a

poškodeným XXXXX -  nar. XXXXX v Dunajskej Strede, r.č. 
                                                          XXXXX, trvale bytom XXXXX, 
                                                           Bratislavská 10, 

v trestnej veci vedenej na OR PZ Bratislava III, Obvodné oddelenie PZ Nové Mesto - východ pod sp.zn. ORP-74/NMV-B3-2012 pre prečin ublíženia na zdraví podľa § 156 ods. 1 Tr. zákona, ktorého sa dopustil obv.XXXXX  na tom skutkovom základe, ž e 
dňa 13. januára 2012 v čase o 00.45 h v Bratislave, na Turbínovej ulici č. 1, na recepcii a na parkovisku Bowlingového národného centra napadol poškodeného XXXXX tak, že ho opakovane päsťami udieral do oblasti tváre, najmä nosovej časti a škrtil ho, čím poškodenému XXXXX spôsobil fraktúru nosovej kosti a viacnásobné zmliaždeniny s dobou liečenia 2 - 3 týždne
p r i č o m  obvinený XXXXX dňa 27.07.2012 poukázal v prospech účtu Okresnej prokuratúry Bratislava III (č. účtu: 1810673754/0200) peňažnú sumu 500,- € určenú vo výške 50% na pomoc obetiam trestnej činnosti a 50% v prospech futbalového klubu mládeže Karlova Ves, so sídlom Karloveská č. 2, 841 05  Bratislava, právna forma - občianske združenie, IČO: 31803164, bankové spojenie Slovenská sporiteľňa, číslo účtu: 0177675548/0900. 

                                                                                          Podľa § 220 ods. 1 Tr. por. a § 215 ods. 1 písm. f./ Tr. por.

z a s t a v u j e m

trestné stíhanie vedené proti obv.XXXXX pre prečin ublíženia na zdraví podľa § 156 ods. 1 Tr. zákona, pre skutok, ktorého sa zmier týka, pre ktorý bolo povereným príslušníkom PZ dňa 13.01.2012 začaté trestné stíhanie a dňa 13.01.2012 vznesené obvinenie XXXXX, 

p r e t o ž e  obvinený a poškodený súhlasili s uzavretím zmieru, obvinený vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, ktorá bola činom spôsobená a súčasne odstránil ujmu vzniknutú trestným činom, zložil na účet prokuratúry peňažnú sumu určenú konkrétnym adresátom na všeobecne prospešné účely, a táto suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považujem takýto spôsob rozhodnutia za dostačujúci. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Nové Mesto - východ pod spisovou značkou ORP 74/12 NMV.
 pre prečin ublíženia na zdraví podľa § 156 ods. 1 Tr. zákona, ktorého sa dopustil obv.XXXXX  na tom skutkovom základe, ž e 
dňa 13. januára 2012 v čase o 00.45 h v Bratislave, na Turbínovej ulici č. 1, na recepcii a na parkovisku Bowlingového národného centra napadol poškodeného XXXXX tak, že ho opakovane päsťami udieral do oblasti tváre, najmä nosovej časti a škrtil ho, čím poškodenému XXXXX spôsobil fraktúru nosovej kosti a viacnásobné zmliaždeniny s dobou liečenia 2 - 3 týždne
Odôvodnenie: 
Uznesením povereného príslušníka OR PZ Bratislava III, Obvodné oddelenie PZ Nové Mesto - východ sp.zn. ORP-74/NMV-B3-2012 zo dňa 13.01.2012 bolo podľa  § 199 ods. 1 Tr. poriadku začaté trestné stíhanie a dňa 13.01.2012 bolo podľa    § 206 ods. 1 Tr. poriadku XXXXX  vznesené obvinenie pre prečin ublíženia na zdraví podľa § 156 ods. 1 Tr. zákona na skutkovom základe popísanom vo výroku tohto uznesenia. 

	V priebehu vyšetrovania bol dostatočne zistený a ustálený skutkový stav, ktorý korešponduje s výrokovou časťou tohto uznesenia a je zrejmý zo všetkých dôkazov, ktoré sú obsiahnuté vo vyšetrovacom spise. 

	Z výpovedí, ktoré boli urobené v rámci prípravného konania poukazujem na výpoveď obvineného, ktorý sa ku skutku priznal a tento oľutoval. Ďalej poukazujem na výpoveď poškodeného XXXXX, znalecký posudok z odboru zdravotníctvo - traumatológia a zabezpečené listinné dôkazy.

	Obvinený a poškodený dali súhlas k mimosúdnemu riešeniu sporu. Poškodený súhlasil s postupom podľa § 220 Tr. poriadku za účelom schválenia zmieru  s tým, že spôsobená škoda vo výške 1.250,-€ im bola uhradená v celom rozsahu, čím boli uspokojené všetky jeho nároky.

	Obvinený vyhlásil, že spáchal skutok, za ktorý je  stíhaný a dal súhlasil so zmierom. 

	Podľa § 220 ods. 1 písm. a./ b./ c./ Tr. por. prokurátor so súhlasom obvineného a poškodeného môže v konaní o prečine rozhodnúť o schválení zmieru a zastaviť trestné stíhanie, ak obvinený vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil 

škodu, ktorá bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom, zložil na účet prokuratúry peňažnú sumu určenú konkrétnemu adresátovi na všeobecne prospešné účely, a táto suma nie je zrejme neprimeraná 
závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 

Prečin ublíženia na zdraví podľa § 156 ods. 1 Tr. zákona je trestným činom, za ktorý je možné uložiť trest odňatia slobody na šesť mesiacov až na 2 roky. 

          	Obvinený vyhlásil, že skutok spáchal, odstránil ujmu vzniknutú trestným činom. 

Obvinený poukázal na účet Okresnej prokuratúry Bratislava III peňažnú sumu vo výške 250,- €  na pomoc obetiam trestnej činnosti a sumu vo výške 250,- € v prospech futbalového klubu mládeže Karlova Ves, so sídlom Karloveská č. 2, 841 05  XXXXX, právna forma - občianske združenie, IČO: 31803164, bankové spojenie Slovenská sporiteľňa, číslo účtu: 0177675548/0900. 
Výšku tejto finančnej čiastky možno považovať za primeranú závažnosti spáchaného prečinu.

Obvinený nebol doposiaľ súdne trestaný ani prejednávaný pre priestupok. Možno reálne očakávať, že povedie riadny život, a že prečin, pre ktorý je stíhaný je len vybočením z jeho doposiaľ riadneho a bezúhonného života.

Vzhľadom k vyššie uvedeným skutočnostiam možno schválenie zmieru a zastavenie trestného stíhania považovať za dostatočný spôsob vybavenia veci.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Tuhý
prokurátor